Rietumviru apriņķis

Rietumviru apriņķis () ir viens no 15 Igaunijas apriņķiem. Apriņķis atrodas valsts ziemeļos, tas robežojas ar Harju un Jervas apriņķiem rietumos, Jegevas apriņķi dienvidos, Austrumviru apriņķi austrumos, bet ziemeļos to apskalo Somu līcis. Rietumviru apriņķa administratīvais centrs ir Rakvere.

Apriņķī daļēji atrodas Endlas dabas rezervāts. 

 Pilsētas 
 Kunda
 Rakvere
 Tamsalu
 Tapa

 Vēsture 

1238. gadā Zobenbrāļu ordenis atteicās no Viruzemes par labu Dānijai, kuras igauņu vasalis Dītrihs Kīvels sāka celt mūra cietoksni Narvas pilskalnā.
1268. gadā Rakveres kaujā apvienotais Livonijas un Dāņu Igaunijas karaspēks apturēja Novgorodas zemes rīkotā krievu kņazu karaspēka iebrukumu Dāņu Igaunijā.
1346. gadā Livonijas ordenis nopirka Viruzemi līdz ar citām Ziemeļigaunijas zemēm no Dānijas karaļa Valdemāra IV. Livonijas ordenis jauniegūtajās zemēs izveidoja Rakveres, Tolses, Narvas un Vasknarvas fogtejas.
Pēc Livonijas kara Viruzeme nokļuva Zviedru Igaunijas sastāvā, tolaik ta bija sadalīta Viruzemes un Alentakas apriņķos.
Pēc Lielā Ziemeļu kara Viruzeme bija Krievijas impērijas pakļautībā. No 1918. gada tā ir Igaunijas Republikas sastāvdaļa.

 Iedzīvotāji 
Atšķirībā no blakus esošā Austrumviru apriņķa, Rietumviru apriņķī pārsvarā dzīvo igauņi, bet ir arī ievērojama krievvalodīgo un ukraiņu valodā runājošo minoritāte. Igauņi veido 84,85 % iedzīvotāju, krievi — 8,32 % un ukraiņi — 4 %.  

Iedzīvotāju skaits:  
201820192020202120222023202459 79159 32558 86258 40258 70959 60859 536

 Administratīvais iedalījums 

Pēc 2017. gada teritoriālās reformas apriņķī ir 8 pašvaldības - Haljalas pagasts, Kadrinas pagasts, Rakveres pagasts, Rakvere, Tapas pagasts, Veike-Mārjas pagasts, Vinni pagasts un Viru-Nigulas pagasts. 

 Galerija 

 Ārējās saites 

 Rietumviru apriņķis


Kategorija:Igaunijas apriņķi